b'\n_START_ARTICLE_\nWindows Me\n_START_SECTION_\nAp\xc5\xbevalga\n_START_PARAGRAPH_\nI\xc5\xa1leista po Windows 95 ir Windows 98 pasirodymo rinkoje, Windows Me buvo rinkoje pa\xc5\xbeymima kaip Windows 2000 (i\xc5\xa1leistos septyniais m\xc4\x97nesiais anks\xc4\x8diau) versijos \xe2\x80\x9enam\xc5\xb3 rinkai skirta versija\xe2\x80\x9c (angl. home edition). \xc4\xae j\xc4\x85 \xc4\xaf\xc4\x97jo Internet Explorer 5.5, Windows Media Player 7, ir pirm\xc4\x85 kart pasirod\xc5\xbeiusi Windows Movie Maker programin\xc4\x97 \xc4\xafranga, kuri suteik\xc4\x97 pagrindines video med\xc5\xbeiagos montavimo ir karpymo galimybes ir buvo sukurta kaip intuityvi montavimo programa nam\xc5\xb3 vartotojams. Microsoft taip pat \xc5\xa1ioje versijoje atnaujino grafin\xc4\x99 vartotojo s\xc4\x85saj\xc4\x85 \xc4\xafskaitant tuos grafin\xc4\x97s s\xc4\x85sajos atributus, kurie buvo \xc5\xa1iek tiek anks\xc4\x8diau pristatyti Windows 2000 operacin\xc4\x97je sistemoje._NEWLINE_Kitaip nei Windows XP \xe2\x80\x9eHome edition\xe2\x80\x9c, kuri pakeit\xc4\x97 po met\xc5\xb3 Windows Me, Windows Me n\xc4\x97ra pagaminta Windows NT architekt\xc5\xabros pagrindu. Windows Me yra MS-DOS (Windows 9x) gr\xc4\xafsta versija kaip ir jos pirmtakai, ta\xc4\x8diau tur\xc4\x97jo \xe2\x80\x9ereal mode\xe2\x80\x9c MS-DOS (realiojo re\xc5\xbeimo MS-DOS sistemai) suvar\xc5\xbeymus siekiant greitesnio sistemos u\xc5\xbekrovimo laiko. Tai buvo vienas i\xc5\xa1 labiausiai aptarin\xc4\x97jam\xc5\xb3 pakeitim\xc5\xb3 Windows Me sistemoje, kadangi tos programos (tokios kaip senesni\xc5\xb3 disk\xc5\xb3 tvarkykl\xc4\x97s), kuri\xc5\xb3 veikimui reik\xc4\x97jo real mode DOS, nebeveik\xc4\x97 Windows Me operacin\xc4\x97je sistemoje. _NEWLINE_Palyginus su kitomis versijomis, Windows Me buvo rinkoje labai trump\xc4\x85 laik\xc4\x85, nes ji netrukus buvo pakeista Windows XP operacine sistema, kuri buvo i\xc5\xa1leista 2001 m. spalio 25 d. _NEWLINE_2006 metais, PC World laikra\xc5\xa1tis paskelb\xc4\x97 Windows Me ketvirtuoju \xe2\x80\x9eBlogiausiu vis\xc5\xb3 laik\xc5\xb3 kompiuterijos produktu\xe2\x80\x9c (Windows Me nusileido tik AOL, RealPlayer ir Syncronys SoftRAM) d\xc4\x97l \xc4\xafvairi\xc5\xb3 technini\xc5\xb3 problem\xc5\xb3 ir aspekt\xc5\xb3.'